नेता प्रतिपक्ष अभय चौटाला कह चुके हैं कि वह इस मामले में सत्तापक्ष से जवाब मांगेंगे कि उनकी पार्टी द्वारा किए गए आह्वान पर प्रदेशभर में हुए सफल बंद के बाद भाजपा नेताओं ने अंगुली क्यों उठाई? वह सदन में भाजपा प्रदेशाध्यक्ष सुभाष बराला से भी जवाबतलबी करेंगे। दूसरी ओर, कांग्रेस विधायक दल की नेता किरण चौधरी इस बात से नाराज हैं कि उनके द्वारा दिए गए ध्यानाकर्षण प्रस्तावों में अधिकांश रद्द कर दिए गए हैं और उनका कहना है कि वह सदन में इस बात को उठाएंगी कि विधायक अपनी आवाज कहां उठाएं?